als_Latn dik_Latn sag_Latn
Policia ka ndaluar së kërkuari trupin e një gruaje angleze e cila u zhduk një vit më parë dhe supozohet të jetë vrarë nga shqiptari, Ali Qazimaj, në Angli.
Trupi i burrit të Sylvia Stuartit – gruas së zhdukur – Peterit, është gjetur në një përrua afër shtëpisë së tyre në një fshat të Suffolkut të Anglisë, më 3 qershor 2016. Trupi i saj nuk është gjetur.
Ali Qazimaj është shpallur fajtor për vrasjen e tyre në mars, shkruan BBC News.
Policia e Suffolkut ka thënë se nuk janë duke e kërkuar më aktivisht për trupin e zonjës Stuart, 69-vjeçe, ndërsa do ta lajmërojnë familjen për çdo informatë të re shtesë në lidhje me rastin.
Qazimaj, 43-vjeç, është shpallur fajtor në gjykatën e Ipswich-it, pas pretendimeve nga ai që ai në fakt është i quajtur Vital Dapi.
Ai është dënuar me një minimum prej 35 viteve burg.
Qazimaj gjatë procesit të tij gjyqësor pati thënë se është Dapi 44-vjeçar, dhe se nuk ka qenë kurrë më parë në Angli deri sa ishte arrestuar në Luksemburg në qershor dhe ishte ekstraduar për në Angli.
Qazimaj edhe një herë më parë mendohet se ka gënjyer për prejardhjen e tij, duke qenë nga Shqipëria dhe duke thënë se është nga Kosova. Dhe këtë e kishte bërë vetëm për të marrë azil në vitin 1999, kur Kosova ishte në luftë me Serbinë.
Trupi gjykues ka mësuar se Qaziman, i cili kishte punuar si kujdestar për një kushëri të dhëndrit të çiftit, i kishte vrarë këta për para.
Ai më pas kishte ikur nga vendi përmes një trageti në qytetin bregdetar, Dover. /Insajderi.com
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn